………. napirend

**ELŐTERJESZTÉS**

**a Képviselő-testület 2014. január 30-i rendes ülésére**

**Tárgy:** Rendőrségi tulajdonba adással kapcsolatos döntések

**Készítette:** ……………………………………………

dr. Murai Renáta

Jegyzői Titkárság vezető

**Egyeztetve:** ………………………………………….

Dankó Virág

Alpolgármester

**Látta:** ………………………………………..

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

2013. november 28-i ülésén a Képviselő-testület 338/2013. (XI. 28.) határozatában úgy döntött, hogy „Budapest Főváros II. Kerületi Önkormányzat térítésmentesen átadja a jelen határozat mellékletében foglaltak szerint az abban szereplő technikai eszközöket, irodaszert, irodabútort a Budapesti Rendőr-főkapitányság tulajdonába, a Budapest II. kerületi Rendőrkapitányság kizárólagos használatára”. A határozat mellékletét képező szerződést azonban a BRFK nem írta alá azon oknál fogva, hogy a szerződés elnevezése *megállapodás ingó vagyontárgy térítésmentes tulajdonba adásáról* és nem *adományozási szerződés*.

Fentiekre tekintettel indokolt a hivatkozott határozat visszavonása és egyben – a kizárólag az elnevezésében és ezáltal a szerződő felek elnevezésében módosított – új szerződés elfogadása.

Jelen előterjesztés tárgya továbbá gépjármű térítésmentes használatba adása. Az előterjesztő megvizsgálta az MGB-693 frsz.-ú Skoda Fabia 1.2 típusú gépjármű BRFK II. kerületi Rendőrkapitánysága részére történő adományozásának lehetőségeit, mely során megállapította, hogy a gépjármű térítésmentes használatba adása esetén a Felek részéről az átadással kapcsolatban költségvonzat nem merül fel, a gépjármű a Budapest Főváros II. Kerületi Önkormányzat tulajdonában marad, a Rendőrkapitányság üzembentartóként viseli a gépjármű fenntartási és üzemeltetési költségeit. Az adományozás szerződéses kereteit a 3. határozati javaslat melléklete tartalmazza.

Kérem a tisztelt Képviselő-testületet a határozati javaslatok megtárgyalására!

**Határozati javaslatok**

1. A Képviselő-testület úgy dönt, hogy 338/2013. (XI. 28.) határozatát visszavonja.

Felelős: Polgármester

Határidő: azonnal

(A határozat elfogadásához egyszerű többségű szavazati arány szükséges.)

1. A Képviselő-testület úgy dönt, hogy Budapest Főváros II. Kerületi Önkormányzat térítésmentesen átadja a jelen határozat mellékletében foglaltak szerint az abban szereplő technikai eszközöket, irodaszert, irodabútort a Budapesti Rendőr-főkapitányság tulajdonába, a Budapest II. kerületi Rendőrkapitányság kizárólagos használatára és egyben felhatalmazza a polgármestert a szerződés aláírására.

Felelős: Polgármester

Határidő: 2014. február 28.

(A határozat elfogadásához egyszerű többségű szavazati arány szükséges.)

1. A Képviselő-testület úgy dönt, hogy Budapest Főváros II. Kerületi Önkormányzat az MGB-693 forgalmi rendszámú, Skoda Fabia 1.2 típusú gépjárművet adományozás révén a Budapesti Rendőr-főkapitányság, mint Kedvezményezett térítésmentes használatába adja, azzal a feltétellel, hogy a Kedvezményezett a gépjárművet a BRFK II. kerületi Rendőrkapitányság kizárólagos használatába adja. Ezzel egyidejűleg felhatalmazza a Polgármestert jelen határozat mellékletét képező Adományozási szerződés megkötésére, illetve az adományozás tárgyát képező ingó vagyontárgy átadás-átvételi időpontjának kijelölésére.

Felelős: Polgármester

Határidő: 2014. február 28.

(A határozat elfogadásához egyszerű többségű szavazati arány szükséges.)

**Budapest, 2014. január 20.**

**Dr. Láng Zsolt**

**Polgármester**

[2.határozat melléklete](file:///\\Fs01\kozos\Központi%20Szabályozások\Testulet-KT\2014\01.30\Rendőrségidöntések\Eszköz_Önk-BRFKjavított.doc)

[3.határozat melléklete](file:///\\Fs01\kozos\Központi%20Szabályozások\Testulet-KT\2014\01.30\Rendőrségidöntések\II.%20ker.%20MGB-693%20üzembentartási%20átadás.doc)